आदिशंकराचार्य भारतवर्ष के महान दार्शनिक, धर्मोद्धारक, कवि, मनीषी, शास्त्रवेत्ता एवं विचारक होने के साथ एक कर्मयोगी थे, जिन्होंने सनातन धर्म के पुनरुत्थान हेतु एक ऐसी दिग्विजय यात्रा का संकल्प लेकर कश्मीर से कन्याकुमारी तक सनातन धर्म-ध्वज लहराया। इस यात्रा के अदम्य साहस, धैर्य और जिजीविषा की मिसाल विश्व में अन्यत्र नहीं मिलती। वे अद्वैत वेदांत के अद्भुत व्याख्याकार थे। भारतवर्ष की चारों दिशाओं में चार पारम्परिक मठों की स्थापना की। दो पंथों की शुरुआत की ‘दशनामी’ एवं ‘शन्मत’।